પાકિસ્તાનમાં એક વર્ગ સતત એવી બુમરાણ કરતો રહે છે કે, આ બધી અસ્થિરતા પાછળ અમેરિકા અને ભારત જેવી વિદેશી સત્તાઓનો દોરીસંચાર છે. આવી બુમરાણના કારણે પાકિસ્તાનમાં ભારત-વિરોધી અને અમેરિકા-વિરોધી લાગણીને જોર મળે છે જે આખરે પાકિસ્તાનના હિન્દુ અને ક્રિશ્ચિયન નાગરિકો પ્રત્યે આક્રોશ જન્માવે છે. પરિણામે જ્યારે અરાજકતા સર્જાય ત્યારે સામાન્ય નાગરિકોનાં ટોળાં પણ હિંસા અને ભાંગફોડ કરવા લાગે છે.